Source: http://banatenii.ro/lovitura-de-teatru-csm-lugoj-exclusa-din-cupa-romaniei-dupa-ce-a-castigat-la-masa-verde_8526.html
Timestamp: 2017-07-21 08:38:40+00:00

Document:
Lovitură de teatru! CSM Lugoj exclusă din Cupa României după ce a câștigat la masa verde | Banatenii.ro
Lovitură de teatru! CSM Lugoj exclusă din Cupa României după ce a câștigat la masa verde
Echipa de fotbal CSM Lugoj a fost exclusă din Cupa României, deși își câștigase dreptul de a merge mai departe în faza a V-a la masa verde. Meciul din turul al patrulea al Cupei disputat la Lugoj între CSM și UTA BD, a adus sancționarea echipei oaspete deoarece aceasta a efectuat mai multe schimbări decât prevedea regulamentul.
Deși arădenii au câștigat pe teren, cu 2-1 în fața lugojenilor, Federația Română de fotbal a decis descalificarea echipei din Arad deoarece a efectuat patru schimbări, nu trei așa cum ar fi avut voie. După această decizie echipa din Arad a făcut recurs atacând decizia luată de Federație.
Astăzi s-a judecat recursul, iar comisia Federației și-a schimbat decizia dând câștig de cauză echipei UTA Bătrâna Doamnă. Astfel CSM Lugoj a fost exclusă din Cupă, urmând ca UTA să joace următorul meci contând pentru faza a V-a a Cupei României în compania divizionarei secunde Metalul Reșița.
“Din păcate mâine nu mai jucăm cu Metalul Reșița, pentru că la recurs comisia Federației a dat câștig de cauză echipei UTA BD, deși momentan nu ni s-a comunicat motivarea deciziei. Așteptăm cu nerăbdare să vedem care este motivația, pentru că arbitrii au fost sancționați, în prima decizie ne-au dat nouă câștig de cauză deoarece UTA a încălcat regulamentul a făcut patru schimbări și erau permise doar trei. Această decizie este o anomalie și doar la noi se poate întâmpla așa ceva. ”, a declarat prof. Cosmin Petreuescu, antrenorul echipei de fotbal CSM Lugoj.
Echipa CSM Lugoj nu traversează o perioadă foarte bună prin prisma rezultatelor obținute în primele meciuri din Campionat. După două etape disputate din Campionatul Național al Ligii a III-a, seria a IV-a, CSM Lugoj se situează pe ultima poziție din clasament fără nici un punct acumulat. Echipa lugojeană a fost învinsă în deplasare la Craiova cu scorul de 3-1, iar pe teren propriu au pierdut cu 0-1 în fața celor de la Mama Mia Becicherecu Mic.
Articole legate:CSM LugojCupa Romanieidecizieexcluderemasa verdenoutati
2 Comments	boro 7 septembrie 2015 at 20:06	Să meargă la TAS :))))
NELU 8 septembrie 2015 at 15:07	arbitri de toata jena….. facuti la apelul crampoanelor..de fapt in banat poate fi cine vrea arbitru atat timp cat anumiti „conducatori” raman in functie…. SANDU s-a lasat, la fel si MITICA.La Timis tot DL LATZA este??????
Arcaşii lugojeni, rezultate excelente la Finala Campionatului Naţional outdoor
Cupa Banatul la volei se desfășoară în acest weekend la Lugoj

References: CSM 
 CSM 
 CSM 
 CSM 
 CSM 
 CSM 
 CSM 
 CSM